# 5.1. Avaliación da Axencia

# Hall of fame: O legado da Axencia S.A.U.D.E

Agrupamento: Toda a clase

Durante estas semanas, recolliches información vital sobre como combater ao Sedentor: técnicas de desenvolvemento da condición física, coidado do corpo, primeiros auxilios... e todo ese coñecemento estratéxico quedou plasmado na túa Guía de Supervivencia. E o resto dos teus compañeiros e compañeiras fixeron o mesmo!

Por iso, desde o Alto Mando, decidimos que esta información é demasiado valiosa para quedar oculta nos nosos arquivos confidenciais. Decidimos seleccionar as mellores guías para que sexan publicadas e enviadas a toda a poboación mundial, proporcionando así unha ferramenta definitiva para que cada cidadán poida defenderse e saiba como actuar en caso de futuros ataques coma o do Sedentor.

Para facer unha escolla correcta, queremos pedirche a túa colaboración. Así, entre todos seleccionaremos as mellores Guías de Supervivencia que merecen pasar ao "Hall of Fame" (salón da fama) da Axencia S.A.U.D.E. e ser publicadas en todo o mundo.

Farémolo seguindo os seguintes pasos:

- PASO 1: Exposición de Guías: Deberás presentar a túa guía (en PDF, PowerPoint, cartolina ou no soporte que decidas) ante o resto de Axentes, explicando os puntos clave que deseñaches para a supervivencia e o contido da mesma.
- PASO 2: Votación Estratéxica: Actuarás como parte dun comité de expertos e votarás, xunto aos teus compañeiros e a #017, as guías que mellor transmitan os coñecementos e sexan máis eficaces para a poboación civil.
- PASO 3: Acceso ao "Hall of Fame": Se a túa guía é seleccionada, entrará no noso Salón da Fama oficial e a túa Guía será lanzada ao mundo como o manual de resistencia definitivo contra o sedentarismo.

Prepara a túa exposición e moito ánimo nesta actividade final!

## Lectura facilitada

EXPOSICIÓN DE GUÍAS DE SUPERVIVENCIA

Deberás expoñer a túa Guía de Supervivencia ante o resto da clase.

Os teus compañeiros e compañeiras tamén mostrarán as súas.

Ao rematar, votaredes entre todos as mellores.

As mellores Guías estarán publicadas no salón da fama da Axencia S.A.U.D.E.

As mellores Guías tamén serán publicadas e enviadas a todo o mundo para axudalos ante futuros ataques.

## Audio

audio/mpeg

# Como foron as actividades grupais?

Rúbrica para reflexionar e valorar a túa contribución ao reto grupal.

Analizamos as actividades grupais que se realizaron durante todo o recurso
| Foinos excelente porque... | Fixémolo ben porque... | Custounos un pouco porque... | Debemos mellorar porque...
--- | --- | --- | --- | ---
Na participación e colaboración | Todos os membros do equipo participamos activamente e colaboramos axudando a outras persoas. (2) | Todos os membros do equipo participamos activamente, pero non axudamos a outras persoas porque nos centramos no noso traballo. (1,5) | A metade dos membros do equipo participaron activamente. (1) | Só traballou un membro do equipo e as outras persoas integrantes do grupo non colaboraron nin axudaron. (0,5)
O clima de traballo | Foi motivador e respectuoso, sen conflitos dentro do grupo. (2) | Foi agradable aínda que existiron pequenos conflitos que se resolveron inmediatamente. (1,5) | Foi pouco motivador porque houbo conflitos frecuentes que afectaban ao traballo e que se resolveron con axuda. (1) | Foi conflitivo porque houbo moitos problemas que afectaron ao traballo. (0,5)
Na posta en común de ideas | Todas as persoas do grupo fixemos achegas para completar as tarefas. Respectáronse as opinións e argumentouse o rexeitamento de propostas. (2) | Todas as persoas do grupo fixemos achegas para completar as tarefas, pero algunhas das propostas rexeitáronse sen razoamento. (1,5) | A metade do grupo aportou ideas e propuxo ideas e solucións para acadar as tarefas. (1) | Só un membro do equipo aportou ideas, o resto das persoas non levou propostas ao debate. (0,5)
Para o seguimento do traballo | Fixemos debates e analizamos os resultados do traballo para recoller propostas de mellora. (2) | Analizamos os resultados do traballo, e debatemos os resultados, pero non houbo propostas de mellora. (1,5) | Analizamos os resultados do traballo, pero sen debates nin propostas de mellora. (1) | Non fixemos a valoración do traballo nin debatemos os resultados. (0,5)
A autonomía | Foi plena xa que organizamos o funcionamento do grupo sen axuda, incluso axudamos a outros grupos a organizarse. (2) | Foi adecuada xa que organizamos o funcionamento do grupo sen axuda. (1,5) | Foi moderada xa que tivemos que solicitar axuda para organizar o traballo ao inicio, pero logo o equipo traballou con autonomía. (1) | Foi escasa xa que solicitamos axuda en varias ocasións para organizar o traballo. (0,5)

Elaboración propia (proxecto cREAgal) adaptada dos REA de 1ESO de Educación Física. Analizamos as actividades grupais que se realizaron durante todo o recurso (CC BY-NC-SA)

- Actividade
- Nome
- Data
- Puntuación
- Notas
- Reiniciar
- Imprimir
- Aplicar
- Nova xanela

# Como foi a miña participación individual?

Valoro a miña participación no reto.
| Foime xenial porque... | Fixeno ben porque... | Custoume un pouco porque... | Debo mellorar porque...
--- | --- | --- | --- | ---
Na comprensión do proxecto | Entendín todos os pasos para conseguir o reto final e o seu propósito. (2) | Souben o que tiña que facer no reto aínda que non entendín o seu propósito. (1,5) | Necesitei axuda para entender o reto e os pasos para acadalo. (1) | Aínda que solicitei axuda, non entendín as partes do reto. (0,5)
No traballo en equipo | Integreime ben no grupo, axudei ás miñas compañeiras e compañeiros. Amosei moita iniciativa e fun parte importante do equipo. (2) | Integreime ben no grupo, axudei ás miñas compañeiras e compañeiros. Acheguei poucas propostas, pero apoiei as propostas dos demais. (1,5) | Tiven dificultades para traballar en equipo. Non colaborei co resto do grupo. (1) | Non logrei integrarme ben no grupo e rexeitei o traballo. (0,5)
No traballo individual | Realicei as actividades individuais que correspondían e remateinas sen erros. Esforceime para realizalas sen axuda. Colaborei coas miñas compañeiras e compañeiros. (2) | Realicei as actividades individuais que correspondían, tiven éxito e fíxenas correctamente. Esforceime para acabalas sen axuda e entregueinas todas e a tempo. (1,5) | Non realicei todas as actividades individuais que correspondían, para algunhas necesitei axuda. Entregueinas nos tempos marcados. Máis da metade tiveron puntuacións correctas. (1) | Non realicei todas as actividades individuais que correspondían. Ademais, a pesares de ter axuda, os resultados deberían ser mellores. (0,5)
Nas sesións motrices | Participei activamente e esforceime para acadar as tarefas con éxito. Axudei ás miñas compañeiras e compañeiros. (2) | Participei activamente e esforceime para acadar as tarefas con éxito. (1,5) | Participei nas tarefas pero non me esforcei o necesario e algunhas saíron mal. Debería implicarme máis. (1) | A pesar de participar en algunhas actividades, frustreime moito e desistín en realizar ou intentar todas as tarefas. Debería esforzarme moito máis. (0,5)
Na superación do reto | Traballei co meu equipo para superar o reto, tamén axudei a outros equipos. Presentei o videotitorial rematado e a tempo co meu grupo. (2) | Colaborei na consecución do reto. Presentei o videotitorial co meu grupo. (1,5) | A miña participación para superar o reto foi baixa, os meus compañeiros e compañeiras tiveron que axudarme moito. (1) | Non participei na preparación do reto, deixei que as miñas compañeiras e compañeiros fixeran todo o traballo. (0,5)

Elaboración propia (proxecto cREAgal) adaptada dos REA de 1ESO de Educación Física. Valoro a miña participación no reto. (CC BY-NC-SA)

- Actividade
- Nome
- Data
- Puntuación
- Notas
- Reiniciar
- Imprimir
- Aplicar
- Nova xanela

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)