# 3.7. Reconto de insignias (EXTRA)

## Glosario

## Rúbrica

Definición:

  É un instrumento de avaliación que se utiliza para medir o desempeño dos estudantes en tarefas específicas. Anótase, para diferentes aspectos, o nivel adquirido desde pouco/baixo ata moito/alto.

Exemplo:

  Podo marcar que o atractivo do reto foi "alto", que a dificultade das tarefas foron "intermedia" ou que o nivel de implicación e participación foi "baixo".

# EXTRA: Insignia "Faino ti!"

[TELEGRAMA ENTRANTE: Bip, bibi-bip, bip, bibi-bip, bip, biiiip...]

Sorpresa, Axente! Había unha insignia oculta!

Si, como o oes. Pero coidado, non é unha insignia normal como as outras. Estamos a falar da famosa INSIGNIA "Faino ti", a xoia da coroa da nosa organización. Esta distinción só pode ser acadada por axentes excelentes que xa teñan as outras seis insignias no seu poder; no caso contrario, non poderás nin cheirala!

Tes xa todo o equipo? Perfecto! Esta condecoración premia a capacidade de poñer en práctica os teus coñecementos fóra da Axencia e, o que é máis importante, de contaxiar o adestramento ás persoas do teu arredor. Para conseguila, deberás cumprir as misións fóra do centro escolar e facer que outros cumpran as misións contigo.

EFECTO: Outorga a "Aura do Líder". Se queres a excelencia, tes que ser excelente dentro e fóra da Axencia. Esta insignia demostra que dominas todos os piares da preparación indepentemente do lugar, que estás listo para liderar a ofensiva final contra Sedentor e que tes a capacidade de inspirar a outros axentes.

A dalo todo, Axente! O mundo precisa do teu exemplo!

V. Motore

[FIN DA TRANSMISIÓN]

## Lectura facilitada

TELEGRAMA ENTRANTE

Hai unha insignia sorpresa.

Chámase insignia "Faino ti" e é a máis dificil de conseguir.

So se pode conseguir se tes todas as outras insignias.

Para conseguir esta insignia debes facer algunhas misións fóra do centro educativo.

Se convences a outras persoas para facer as misións contigo terás máis puntos.

Con esta insignia es un líder e podes dirixir a un grupo de axentes para que che axuden na batalla.

Ánimo!

## Audio

audio/mpeg

# Reconto de insignias

Como saberás, as insignias son un espello do teu desenvolvemento na Axencia S.A.U.D.E. É dicir:

- Aquelas persoas que conseguiron coleccionar todas as insignias demostraron que poden dominar todos os aspectos para ser grandes axentes: saben primeiros auxilios para axudar aos demais, poden desenvolver a súa condición física e ser saudables de forma autónoma en calquera lugar...
- Aquelas persoas que deixaron algunhas insignias polo camiño, non so non teñen todos os coñecementos teórico-prácticos para ser bos axentes, senón que tamén dan a entender que poderían esforzarse máis. Se pertences a este grupo, animámosche a volver atrás e facer todo o necesario para facerte con todas as medallas.

Recorda que todo o aprendido será útil para pertencer ao grupo de mellores axentes, pero tamén para o teu día a día, para ser unha persoa sa e con enerxía.

## Lectura facilitada

CANTAS INSIGNIAS CONSEGUÍCHES?

As insignias son un espello do ben que o fixeches na Axencia S.A.U.D.E.

- ✅ Se conseguiches todas as insignias demostraches que dominas todos os aspectos para ser un gran axente.
- ❌ Se non conseguiches todas as insignias non tes todos os coñecementos. Animámosche a volver atrás e facer todo o necesario para conseguir todas as insignias.

Todo o aprendido será útil para o teu día a día, para ser unha persoa sa e con enerxía.

## Audio

audio/mpeg

## Muro de Insignias

A Batalla Final aproxímase... Estades preparados?

Para responder a esta pregunta, debedes consultar o muro de insignias que #017 colocou ao principio desta andadura. Alí veredes reflectido o voso esforzo.

Recordade: para derrotar a unha ameaza tan grande como o Sedentor, non abonda con ter un bo axente, necesitamos un grupo forte. O combate contra o sedentarismo é, ante todo, un traballo de equipo.

A continuación amósoche unha imaxe de como se debería estar a ver o muro de insignias, pero isto é so un exemplo. Corre ao muro oficial, revisa o desempeño real dos teus compañeiros e compañeiros e reflexiona se somos ou non o escuadrón que o mundo necesita para vencer ao Sedentor!

## Lectura facilitada

Muro de insignias

Consulta o muro de insignias que tes na clase. As túas e as do resto da clase.

Cantas máis insignias, mellores axentes sodes.

Para vencer ao Sedentor é importante que toda a clase estea ben preparada.

A imaxe que tes debaixo é un exemplo dun muro de insignias. Vai ver o muro de insignias oficial da túa clase.

## Audio

audio/mpeg

# Misións para acadar a insignia "Faino ti!"

Agrupamento: Parellas ou pequenos grupos

Xa tes moitas das insignias e sempre podes volver atrás se che quedou algunha sen conseguir. Pero, se te ves con forzas e queres que a túa loita non quede so no que puideches facer na clase ou nos desafíos na casa, tenta conseguir a insignia "Faino ti".

Como liches no telegrama, lograr esta insignia significa que implicaches a alguén na batalla contra o sedentarismo, algún amigo ou amiga, algún familiar, compañeiros de clase ou de equipo, etc. Como bo axente terás a misión de axudar a quen o precise. Non deixes de tentalo, cantos máis sexamos mellor.

#017 pode axudarte coas novas misións, pero aquí podes ver algunhas que poden asegurarte esta insignia.

## Cociñado saudable en familia

Escolle unha receita saudable, usa ingredientes naturais ou bos procesados, coopera con alguén da túa familia e grávate para demostrar que e como o fixeches. O tema do sabor...pena que non se poida probar no vídeo. Pero se estás orgulloso, anímaste a traer a proba?

## Roteiro

Xa sabes que unha visita ao medio natural sempre será unha boa idea para a nosa saúde. Anima a alguén a que vaia contigo a un roteiro camiñando ou en bici polo monte, pola rúa ou polo paseo do teu pobo e garda o teu recorrido no móbil. Demostra que fixeches máis dunha hora para que o axente #017 llo pase ao doutor V. Mottore.

## Relaxación

Porque non adicar 25 minutos do día á relaxación? Podes explicarlle aos teus familiares como se fai e compartir unha actividade de contracción-relaxación dos teus músculos antes de ir durmir. Seguro que cho agradecen. Gravao para que cho valoren na clase.

## Adestra a forza

Xa viches os desafíos da clase. Anima a alguén do teu entorno a facelos contigo. Ti xa sabes facelos, pero conseguirás que o fagan ben contigo? Grávate facendo o reto e móstrallo ao axente #017 para que llo conte ao doutor V. Mottore.

## Lectura facilitada

Como conseguir a insignia Faino ti?

Para conseguir esta insignia, cumple misións fóra do centro escolar.

Escolle:

- Cociña saudable.

- Adestramento.

- Roteiros.

- Relaxación.

## Apoio visual

## Como consigo a insignia?

Para conseguir esta insignia debes facer polo menos 3 desafíos fóra do centro escolar con persoas da túa contorna!

## Apoio visual

# Diario de aprendizaxe

Buff! Esta fase si que foi dura... pero mírao así: todo foi un adestramento para facerte máis forte! Toca o “momento” diario de aprendizaxe. Xa sabes, escribe opinións e sentimentos sobre o vivido nesta última fase. Déixoche un par de propostas que che poden inspirar para escribir:

- Do 1 ao 10, canto cres que dominas cada insignia. Por que?
- Cal foi a insignia que máis che gustou? E a que menos? Isto pode deberse a que che interese máis o contido, as actividades, os retos...

Agora si! Todo listo! Hora da batalla final!

## Lectura facilitada

DIARIO DE APRENDIZAXE

Cubre o diario respondendo estas preguntas sobre a FASE 3:

Do 1 ao 10, canto dominas cada insignia.?

Cal foi a insignia que máis che gustou? E a que menos?

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)